{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Nacrtu prijedloga zakona o sportskoj inspekciji"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVAN ŠPRAJC","V. POSTUPAK INSPEKCIJSKOG NADZORA,\nPravni lijek","Predlagatelj navodi da se tekst zakona usklađuje sa Zakonom o sustavu državne uprave i Zakonom o općem upravnom postupku iako se zakoni primarno moraju uskladiti s ustavnim tekstom. U Ustavu RH (čl. 18.)  isključenje žalbe tretira se kao iznimna situacija a u obrazloženju Nacrta se ne navodi takva iznimna situacija a još manje odgovarajući razlog. Mali broj žalbi (kako sam predlagatelj navodi radi se o \"relativnoj\" činjenici) to ne može biti imajući u vidu odnos ustavnog prava na žalbu i navedenog razloga koji još sam predlagatelj relativizira. No ako predlagatelj bude inzistirao na ukidanju prava na žalbu onda predlažem da se upravni spor uredi po uzoru na regulaciju ovog postupka u Zakonu o javnoj nabavi. Ukratko, predlažem da se ograniči vremensko trajanje upravnog spora kao i da se ovlasti suda u upravnom sporu izričito normativno fiksiraju. Ako se to ne učini, pravni subjekti koji potpadaju pod nadležnost sportske inspekcije biti će diskriminirani u odnosu na neke druge pravne subjekte koji raspolažu kako žalbom tako i pravom na pokretanje upravnog spora.","Nije prihvaćen","Sportska inspekcija ustrojena je kao samostalna unutarnja ustrojstvena jedinica tijela državne uprave nadležnog za sport u sastavu tijela državne uprave nadležnog za sport.  Odredbama važećeg Zakona o sportskoj inspekciji propisano je da se protiv prvostupanjskih rješenja inspektora može izjaviti žalba nadležnoj ustrojstvenoj jedinici za drugostupanjski upravni postupak tijela državne uprave nadležnog za sport, to jest istog tijela državne uprave.  S obzirom da je žalba devolutivni pravni lijek, o kojem treba odlučivati više, neovisno i nepristrano tijelo te radi usklađivanja s odredbama Zakona o sustavu državne uprave („Narodne novine“ broj 66/19 i 155/23) i Zakona o općem upravnom postupku („Narodne novine“ broj 47/09 i 110/21), propisuje se pravna zaštita protiv upravnih akata sportske inspekcije s pravom na podnošenje tužbe nadležnom upravnom sudu."]